A hályogsebészet helyzete Magyarországon 2023-ban a „Cataracta regiszter” eredményeinek összegzése
Authors: Nagy Zoltán Zsolt , Vörös Kristóf , Dormán Péter 
Published: January 2025

Célkitűzés: A magyarországi hályogsebészet helyzetének felmérése a 2023-as év adatai alapján. Módszer: A korábbi évekhez hasonlóan az operáló intézmények (katarakta és refraktív sebészet) 14 kérdésből álló kérdőívet kaptak, erre 55 intézmény válaszolt. Eredmények: A műtéteket 300 szakorvos és 50 rezidens végezte. 2023-ban 71 895 műtétet jelentettek az intézmények. A hályogműtétek közel 90%-a egynapos sebészeti ellátás formájában történik mind az egynapos, mind a fekvőbeteg-intézményekben. 2023-ban 3 intézményben haladta meg az éves műtétszám a 3000-et, 5 intézményben 2500–3000 között volt a műtétszám, 10 intézményben 100–500 között, míg 2 intézményben 100 alatt volt az elvégzett műtétek száma. A legtöbb helyen, azaz 14 egynapos sebészeti egységben 500–1000 között volt az éves műtétszám. A cseppérzéstelenítés gyakorisága csaknem 100%-os, retrobulbaris érzéstelenítést 4,09%-ban, peribulbarisat 1,3%-ban jelentettek és általános anesztéziát 1,02%-ban vettek igénybe az operatőrök. A sebkészítés módja 99,38%-ban cornealis sebbel történik (55 intézmény), 7 intézményben még limbalis sebkészítést (0,42%) is alkalmaznak, 5 intézményben egyéb sebkészítési módot jelentettek (0,2%). A mag eltávolításának a módja 99,8%-ban phacoemulsificatio volt, 0,2%-ban exprimálás (ECCE), illetve suctio. A kéregeltávolítás módja közel 4%-ban bimanuális technikával történt, döntő többségében azonban egykezes szívó-öblítő véggel. Az esetek 1,4%-ában femtolézeres hályogeltávolítást végeztek. A beültetett műlencsék 99,41%-a hajlítható műlencse volt, 0,59%-ban PMMA merev típusú. Szilikon alapanyagú műlencsét nem jelentettek az operatőrök. A beültetett műlencsék 35,3%-ban hidrofil, 64,7%-ban hidrofób anyagból készültek. A tórikus műlencsék aránya 9,3%-os volt, a multifokális műlencséket 2,4%-ban ültettek be a kataraktát operáló intézményekben, a multifokális-tórikus műlencsék aránya 0,7%-os, az EDOF-lencsék aránya 2,3%-os volt 2023-ban. Az intracameralis cefuroximot minden intézményben alkalmazzák, subconjunctiválisan 1,0%-ban adnak antibiotikumot az intézmények, kötőhártyazsákba 30%-ban, subconjunctiválisan 1% alatti arányban. A preoperatív előkészítés során antibiotikum szemcseppet 15 intézményben rendelnek. A műtétet követően az intézmények 90%-ban csak modern fluorokinolonokat (levo- és moxifloxacin), 6%-ban fluorokinolont és/vagy aminoglikozidokat, és 4%-ban csak aminoglikozidot rendelnek átlagosan 13 napig a műtétet követően. A presbyopia kezelése az adatok alapján többségében nem cornealis beavatkozással, hanem multifokális műlencsék implantációjával történik sebészileg. Az átlagos intézményben tartózkodás ideje 3,8 órára csökkent 2023-ban. 2023-ban az átlagos várakozási idő 77 nap volt. A 2023-as év végén a jelentett adatok alapján 9841 beteg szerepelt a várólistán, ami közel 214 pácienst jelent intézményenként, 23 intézményben már volt lehetőség fizetős műtéti ellátás igénybevételére, a beérkezett adatok szerint az össz-műtészám 3,7%-a (2671 műtét) történt fizetős formában 2023-ban. A refraktív sebészeti műtétek száma jelentős emelkedést mutatott 2022-höz képest, két műtéttípus dominált a felszínes PRK (2913) és a femtolézeres LASIK-műtét (6076). Megjelent a SMILE-műtéttípus (161) is. LASEK, epi-LASIK-műtétet sehol nem végeztek 2023-ban. A felszínes műtétek 94%-ában jelentették a mitomycin (MMC) használatát. Az excimer lézeres refraktív műtétek 95%-ban hullámfront vezérelt technikával történtek. A terápiás lézerkezelések (PTK) száma évek óta azonos arányú, a crosslinking (CXL) kezelések száma kis mértékben emelkedett. A beültetett műlencsék 99,41%-a hajlítható műlencse volt, 0,59%-ban PMMA merev típusú. Szilikon alapanyagú műlencsét nem jelentettek az operatőrök. A beültetett műlencsék 35,3%-ban hidrofil, 64,7%-ban hidrofób anyagból készültek. A tórikus műlencsék aránya 9,3%-os volt, a multifokális műlencséket 2,4%-ban ültettek be a kataraktát operáló intézményekben, a multifokális-tórikus műlencsék aránya 0,7%-os, az EDOF-lencsék aránya 2,3%-os volt 2023-ban. Az intracameralis cefuroximot minden intézményben alkalmazzák, subconjunctiválisan 1,0%-ban adnak antibiotikumot az intézmények, kötőhártyazsákba 30%-ban, subconjunctiválisan 1% alatti arányban. A preoperatív előkészítés során antibiotikum szemcseppet 15 intézményben rendelnek. A műtétet követően az intézmények 90%-ban csak modern fluorokinolonokat (levo- és moxifloxacin), 6%-ban fluorokinolont és/vagy aminoglikozidokat, és 4%-ban csak aminoglikozidot rendelnek átlagosan 13 napig a műtétet követően. A presbyopia kezelése az adatok alapján többségben nem cornealis beavatkozással, hanem multifokális műlencsék implantációjával történik sebészileg. Az átlagos intézményben tartózkodás ideje 3,8 órára csökkent 2023-ban. 2023-ban az átlagos várakozási idő 77 nap volt. A 2023-as év végén a jelentett adatok alapján 9841 beteg szerepelt a várólistán, ami közel 214 pácienst jelent intézményenként, 23 intézményben már volt lehetőség fizetős műtéti ellátás igénybevételére, a beérkezett adatok szerint az össz-műtészám 3,7%-a (2671 műtét) történt fizetős formában 2023-ban. A refraktív sebészeti műtétek száma jelentős emelkedést mutatott 2022-höz képest, két műtéttípus dominált a felszínes PRK (2913) és a femtolézeres LASIK-műtét (6076). Megjelent a SMILE-műtéttípus (161) is. LASEK, epi-LASIK-műtétet sehol nem végeztek 2023-ban. A felszínes műtétek 94%-ában jelentették a mitomycin (MMC) használatát. Az excimer lézeres refraktív műtétek 95%-ban hullámfront-vezérelt technikával történtek. A terápiás lézerkezelések (PTK) száma évek óta azonos arányú, a crosslinking (CXL) kezelések száma kis mértékben emelkedett. A presbyopia kezelésében a laser-blended vision (LBV) technikát alkalmazták, Supracor műtét nem történt Magyarországon 2023-ban. Következtetések: A COVID-19-pandémia közel 30%-kal vetette vissza a hályogműtétek számát Magyarországon, 2022-ben a műtétek száma jelentősen emelkedett, amely további emelkedést mutatott 2023-ban, azonban még nem érte el teljes mértékben a 2019-es számokat. A tórikus műlencsék aránya emelkedett, a multifokális műlencsék beültetésének száma csökkent, azonban az EDOF-műlencsék arány jelentősen emelkedett az előző évek gyakorlatához képest. A humánerőforrás-megtartás érdekében továbbra is fontos felhívni a figyelmet a teljesítményarányos finanszírozás bevezetésére a fekvőbeteg-intézményeken belül is.